Viliam Rosinský, Konrádova 4, 052 01, Spišská Nová Ves

. akoby

púpava pod tatrami
kvitne ožltodesať
aj viac

akoby jej nebolo
chladno

púpava vo vetre
stojí trasie sa
dozrieva

akoby sa
nechumelilo

. kalé obchodné praktiky

stále sa zoznamujem
s novými ľuďmi
minule takto fajčím na balkóne
dolu sa ozve panička
že je moja nová susedka
či nemám jednu cigu
aj pre ňu
tak ju pozvem sem
ona mi rozpráva o sebe
celý svoj život mi ukáže
si predstav zadarmo
za dve cigy

rozpovedal 
skoro zadara
za darovanú 
cigaretu

. macôšky 

mesto vysádza jednoročné rastliny
v kruhoch okolo stromov
obsypané drevenou štiepkou
napriek opatere 
niektoré neprežijú

v medzerách dlažby
vyrastajú sirôtky
bojujú o prežitie
medzi odpadkami

pracovníci technických služieb
ich vytrhnú

vyrástli na nesprávnom
mieste

. intra viláň

na nerovnom povrchu
sa kniha roztvára
vkladám medzi stránky
príručné svietidlo

vreckovú baterku
starký volal vilanka
a mňa vilušo
po nociach som si 
ňou svietil na knihu
pod paplónom

aj teraz pomáha
vidieť dnu 
pomedzi stránky
rozoznať verše

. borderline #2

bol som mladý
ako faust
túžil poznať 
vedieť rásť

teraz hľadím
plný neistôt
sám sebe som
hlavne mefistom